Windhoek

Ang Windhoek (, , ) ay ang kabisera at ang pinakamalaking lungsod ng Namibia. Matatagpuan ito sa gitnang Namibia sa lugar ng talamapas sa Kataasang Khomas, sa mga 1,700 metro (5,600 talampakan) sa itaas ng antas ng dagat, halos tumpak na nasa pang-heograpiyang gitna ng bansa. Nasa 431,000 ang populasyon ng Windhoek noong 2020 na patuloy na lumalago dahil sa dagsa mula sa buong Namibia.

Ang Windhoek ay ang sentrong panlipunan, ekonomiko, pampolitika, at pangkalinangan ng bansa. Punong-himpilan ito ng halos bawat pambansang negosyo, katawang pampamahalaan, institusyong pang-edukasyon at pangkalinangan ng bansa.

Umunlad ang lungsod sa sityo ng isang permanenteng mainit na bukal na kilala sa mga katutubong pastoral na pamayanan. Mabilis itong umunlad pagkatapos nanirahan dito si Jonker Afrikaner, ang Kapitan ng Orlam, noong 1840 at nagtayo ng simbahan para sa kanyang pamayanan. Sa mga dekada na sumunod dito, nagresulta ang mga maraming digmaan at armadong labanan sa pagpapabaya at pagkawasak ng bagong panirahan. Naitatag ang Windhoek sa ikalawang pagkakataon noong 1890 ng Mayor ng Imperyal na Hukbong Aleman na si Curt von François, nang nakolonisa ang teritoryo ng Imperyong Aleman.

Ekonomiya at imprastraktura
Ang lungsod ay ang administratibo, komersyal at industriyal na sentro ng Namibia. Tinataya ng isang pag-aaral noong 1992/93 na nagbigigay ang Windhoek ng higit sa kalahati ng hindi pang-agrikultura trabaho, kasama ang bahagi nito sa pambansang empleyo sa utilidad na 96%, sa trasportasyon at komunikasyon na 94%, at sa pananalapi at mga serbisyong pang-negosyo na 82%. Dahil sa kauukulang laki nito ang Windhoek ay ang panlipunan, ekonomiko, at pangkalinangang sentro ng bansa na mas sentro pa kaysa ibang pambansang kabiserang lungsod. Halos lahat ng pambansang negosyo ay narito ang punong-himpilan. Ang Unibersidad ng Namibia din ay ang natatanging teatro ng bansa, gayon din, narito ang mga punong tanggapan ng lahat ng ministro, at lahat ng pangunahing midya at pananalaping entidad. Katumbas ng pampamahalaang badyet ng lungsod ng Windhoek ang halos lahat ng ibang lokal na awtoridad ng Namibia kapag pinagsama. Sa 3,300 milyonaryo (sa Dolyar ng Estados Unidos) sa Namibia, nakatira ang 1,400 sa Windhoek.

Mga sanggunian

Kabisera sa Aprika